Am Obig isch  Patton gsi. Isch sones luschtiges So-halte-ich-meine-Rekruten-fit-Programm. 14km renne, mit Gwehr und Regeschutz im Rucksack. Het de General Patton usegfunde, aber do no mit Kampfstiefel. Mir hend Turnschueh gha… SWetter isch genial gsi, het chli gfiserlet und dRoute de Hammer - so ume Seä ume. Noch 1:05:58 im Ziil acho, sozege tot gsi, aber das hets brucht   Und danke am Rekr Graber, ca bi kilometer 11  hani eres SMS übercho, das si mitem Zug bereits am heifahre sind. Jawohl, das isch e riise Motivation gsi   Denn go dusche und warte bis Samschtig wird. Am Samschtig hemmer grosse Repetitiontescht gha, womer erscht chan go wemmer bestoht. Bestoh isch nöd sProblem gsi, will mir hend alli Teschts schomol gha. Aber es het drü Korrektore für 70 Rekrute. Und pro Tescht hends 5 Minute… Aber zum Glück hani  als zweite chöne de Tescht zum korrigiere geh und gnueg Pünkt gmacht zum goh   Und ab is Weekend!!